Jeffreysbaai-vrou by toetssentrum vas oor vervalste sertifikate | News24
Jeffreysbaai-vrou by toetssentrum vas oor vervalste sertifikate
'n Vyfde persoon, 'n 36-jarige vrou, is in Jeffreysbaai in verband met die uitreiking van vervalste padwaardigheidsertifikate vir voertuie in hegtenis geneem.
Volgens kapt. Philani Nkwalase, Valke-woordvoerder in die Wes-Kaap, was die aansoeke vir die sertifikate vir voertuie van mense in die Wes-Kaap en was die voertuie nooit eens by die toetssentrum nie. "Die voertuie het nooit die padwaardigheidstoetse ondergaan nie."
Nkwalase sê die vrou se inhegtenisneming volg ná die aankeer van vier ander mense op 12 en 13 Maart vanjaar in Jeffreysbaai, Port Elizabeth en Kaapstad.
Die vrou het verlede Donderdag in die landdroshof in Vredenburg saam met die ander vier mense verskyn.